*Projekts*

LATVIJAS REPUBLIKAS MINISTRU KABINETS

2021. gada\_\_\_\_\_\_\_\_\_\_\_ Rīkojums Nr.

Rīgā (prot. Nr.  . §)

**Par nekustamā īpašuma Daugavpils ielā 16A, Dagdā, Dagdas novadā, pārņemšanu valsts īpašumā**

1. Saskaņā ar [Publiskas personas mantas atsavināšanas likuma](https://likumi.lv/ta/id/68490-publiskas-personas-mantas-atsavinasanas-likums) [42. panta](https://likumi.lv/ta/id/68490-publiskas-personas-mantas-atsavinasanas-likums#p42) otro daļu un [43. pantu](https://likumi.lv/ta/id/68490-publiskas-personas-mantas-atsavinasanas-likums#p43) pārņemt bez atlīdzības valsts īpašumā un nodot Iekšlietu ministrijas valdījumā Dagdas novada pašvaldībai piederošo nekustamo īpašumu (nekustamā īpašuma kadastra Nr. 6009 002 0360) - zemes vienību (zemes vienības kadastra apzīmējums 6009 002 0360) 1,0955 ha platībā - Daugavpils ielā 16A, Dagdā, Dagdas novadā (turpmāk – nekustamais īpašums).

2. Iekšlietu ministrijai nekustamo īpašumu:

2.1. izmantot Iekšlietu ministrijas padotībā esošo iestāžu valsts pārvaldes funkciju īstenošanai;

2.2. nodot bez atlīdzības Dagdas novada pašvaldībai, ja tas vairs netiek izmantots šā rīkojuma 2.1. apakšpunktā minēto funkciju īstenošanai.

3. Iekšlietu ministrijai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2.1. apakšpunktā minēto funkciju īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents Arturs Krišjānis Kariņš

Iekšlietu ministre Marija Golubeva

Iesniedzējs: Iekšlietu ministre Marija Golubeva

Vīza: Iekšlietu ministrijas valsts sekretārs Dimitrijs Trofimovs